wickkiey/tamil-wikipedia-chunked huggingface dataset:
# பினாகபாணி (கதைமாந்தர்)

**பினாகபாணி** கல்கி எழுதிய பொன்னியின் செல்வன் புதினத்தில் வருகின்ற பழையாறை மருத்துவரின் மகன் ஆவார்.
# பினாகபாணி (கதைமாந்தர்)

## கதாப்பாத்திரத்தின் இயல்பு

பினாகபாணி பண்டிதன் பழையாறை மருத்துவமனையில் தன்னுடைய தந்தையிடம் மருத்துவத்தினைக் கற்றுக் கொண்டிருந்தான். இளைய பிராட்டி குந்தவைக்கு ஆதித்த கரிகாலனின் ஓலையைக் கொண்டு வந்த வந்தியத் தேவனுக்கு, குந்தவை மீண்டும் ஒரு ஓலை தந்து ஈழத்தில் உள்ள அருள்மொழி வர்மனை பழையாறைக்கு அழைத்துவரச் சொன்னார். ஈழத்திற்குச் செல்வதற்குக் கோடிக்கரை வழியாக செல்லவேண்டும் என்பதால், வழிகாட்ட பினாகபாணியையும் உடன் அனுப்பினார். குந்தவை மீது தான் காதல் கொண்டதை வர்ணித்தப்படியே வந்தியத்தேவனும் பினாகபாணியுடன் பயணித்தான். உலக வாழ்க்கை முறையை அறியாமல் மருத்துவத்திலேயே மூழ்கியிருந்த பினாகபாணிக்கு வந்தியத்தேவன் மீது எரிச்சல் உண்டானது.  
கோடிக்கரைக்கு வந்த போது பூங்குழலி பினாகபாணியைப் பரிகாசம் செய்தமையினால் மிகவும் கோபம் கொண்டான். வந்தியத் தேவனைப் பழுவூர் காவலர்களிடம் பிடித்துத்தர திட்டமிட்டான். ஆனால் வந்தியத்தேவனும், பூங்குழலியும் ஈழத்திற்குப் படகில் சென்றுவிட்டார்கள். பழுவூர் வீரர்கள் பினாகபாணியைச் சிறைபிடித்து அழைத்துச் சென்றனர். சிறைக்கு அவனைக் கொண்டு செல்கையில் குந்தவையும், நந்தினி தேவியும் அரண்மனையின் மேலிருந்து பார்த்தார்கள். குந்தவை சென்று பினாகபாணியை விடுவிக்கும் முன்பே, நந்தினி அவனை விடுவித்து அழைத்து சென்றாள். பழையாறைக்குக் குந்தவையைச் சந்திக்க வந்தியத் தேவன் வந்தால் தனக்குத் தகவல் தெரிவிக்கும் படி பினாகபாணியிடம் கூறினாள் நந்தினி. மேலும் ஒற்றர் படையில் சேர்த்துக் கொள்வதாகவும், பெரும் பரிசுகளைத் தருவதாகவும் ஆசைவார்த்தைகள் கூறினாள்.  
வந்தியத்தேவனும் நந்தியின் யூகத்தினைச் சரியாக்கும் வகையில் மீண்டும் பழையாறையை அடைந்தான். ஆனால் மதுராந்தகத் தேவனின் நிமித்தக்காரனாக பழையாறைக்குள் வந்ததால், எளிதில் கண்டறிய இயலவில்லை. இருந்தும் பினாகபாணிக்குச் சற்றுச் சந்தேகம் ஏற்பட்டு வந்தியத்தேவனை ஒற்றன் எனக் கூறி பழுவூர் வீரர்களிடம் பிடித்துக் கொடுக்க முயன்றான். அப்போது திருமலை வந்து வந்தியத்தேவனைக் காப்பாற்றிவிட்டான்.
# வால்டர் ஹண்ட்

**வால்டர் ஹண்ட்** (*Walter Hunt*, (29 சூலை 1796 – 8 சூன் 1859) ) ஒரு அமெரிக்கக் கண்டுபிடிப்பாளர். இவர் அமெரிக்காவின் நியூயார்க் நகரத்தில் வாழ்ந்த ஓர் இயந்திரப் பழுதுபார்ப்பவராவார். இவர் ஏராளமான பொருள்களைக் கண்டறிந்துள்ளார். பூட்டுத் தையல் இயந்திரம் (1833), ஊக்கு (1849) , தொடர்ச்சியாகச் சுடும் வின்செஸ்டர் துப்பாக்கி, சனல் ஸ்பின்னர், கத்தியைக் கூராக்கும் கருவி, மகிழுந்தில் ஒலியெழுப்பும் மணி, கடின நிலக்கரியை எரிக்கும் அடுப்பு, செயற்கைக்கல், தெருக்கூட்டும் இயந்திரம், மூன்று சக்கர மிதிவண்டி, மற்ரும் பணிக்கலப்பை ஆகியன இவர்தம் புகழ்பெற்ற கண்பிடிப்புகளாகும். வால்ட்டர் ஹன்ட் இப்பொருள்களைக் கண்டுபிடித்தபோது இதன் முக்கியத்துவத்தைப் பற்றி அவர் அறிந்திருக்கவில்லை. இவரின் கண்டுபிடிப்புகள் யாவும் இன்று பரவலாக மக்கள் பயன்பாட்டில் உள்ள பொருள்களாகும். இவர் கண்டறிந்த ஊக்கியை (safety pin) சிறிய பொருள்தானே என நினைத்து அதன் காப்புரிமையை டபிள்யூ ஆர் கிரேஸ் என்ற (WR GRACE) நிறுவனத்தில், ஒருவருக்குச் செலுத்த வேண்டிய
15 டாலருக்காக ($ 15 ) சிறிய தொக்கையான 400 ($400)அமெரிக்க டாலருக்கு விற்பனை செய்தார்.  
இவர் கண்டுபிடித்த தையல் இயந்திரம் அமெரிக்காவில் ஆடைவடிவமைப்பில் ஈடுபட்ட பெண்களுக்கு வேலையின்மையை ஏற்படுத்தும் என அஞ்சினார். எனவே அதற்கான காப்புரிமையைக் கோரவில்லை. ஆனால் எலியாஸ் ஓவே என்பவர் தையல் இயந்திரத்திற்கான காப்புரிமையைப் பெற்றபோது 1854 ஆம் ஆண்டில் காப்புரிமைக்கான நீதிமன்ற வழக்கைத் தொடர்ந்தார். ஆனால் அவ்வழக்கு தோல்வியில் முடிந்தது. ஏனெனில் வால்டர் கண்டறிந்த தையல் இயந்திரத்தில் பல பயன்பாட்டுக் குறைபாடுகள் இருந்தன.
அமெரிக்க காப்புரிமை அலுவலகத்தில் காப்புரிமை வழக்குரைஞராகப் பணியாற்றிய சார்லஸ் கிராப்டன் பேஜ் என்பவரின் உதவியால் இவருடைய பல கண்டுபிடிப்புகளுக்கான காப்புரிமையைப் பெற்றார்.
இவர் இறந்தபின் இவருடைய உடல் நியூ யார்க், புரூக்ளின் நகரிலுள்ள கிரீன் வுட் கல்லறைத் தோட்டத்தில் புதைக்கப்பபட்டது.  
இவருடைய கண்டுபிடிப்புகளின் படங்கள் சில.
# தேவராளன் (கதைமாந்தர்)

**தேவராளன்** கல்கி எழுதிய பொன்னியின் செல்வன் புதினத்தில் வருகின்ற பாண்டிய ஆபத்துதவிகளில் ஒருவராவார். மேலும் பழுவூர் இளயராணி நந்தினி தேவியின் துணையுடன் வீரபாண்டியனின் மரணத்திற்காக சுந்தர சோழரின் குடும்பத்தை பழிவாங்க முயற்சிக்கும் நபராக வருகிறார்.
# தேவராளன் (கதைமாந்தர்)

## கதாப்பாத்திரத்தின் இயல்பு

இவரது உண்மைப் பெயர் பரமேச்வரன். சுந்தர சோழர் அரசாங்கத்தில் வேலை பார்த்த இவன் பெரிய பழுவேட்டரையரின் கோபத்துக்கு ஆளாகி அவரால் பதவியிலிருந்து நீக்கப்பட்டான். அதனால் கோபம்கொண்டு சோழகுலத்தை அழிக்கச் சபதம் பூண்டவன்.  
தேவராளன் ரவிதாசனுடன் இணைந்து கோடிக்கரை வழியாக ஈழத்தினை சென்றடைய எண்ணினான். தியாகவிடங்கரின் மகன் முருகய்யனை படகோட்டி ஈழத்தில் விட அழைத்தான். ஆனால் முருகய்யனுக்கு இதில் ஆர்வமில்லை. ஆனால் நிறைய பணம் தருவதாக கூறி அவனை சம்மதிக்க வைத்தனர். ஈழத்திற்கு சென்று அருள்மொழிவர்மனை கண்டறிய இயலாமல் திரும்பி கோடிக்கரைக்கே வந்தார்கள். அவர்களிடம் வந்தியத் தேவன் மாட்டிக் கொண்டான். இதையறிந்த அருள்மொழிவர்மன் வந்தியத் தேவனை காப்பாற்ற பார்த்திபேந்தரன் கப்பலில் பின்தொடர்கிறார். இரு கப்பல்களும் புயலில் மாட்டிக் கொள்கின்றன. அதிலிருந்து தேவராளனும், ரவிதாசனும் பிழைக்கின்றார்கள்.  
பழையாறைக்கு சென்று கொண்டிருக்கும் வந்தியத் தேவனை தேவராளன் அடையாளம் கண்டு கொள்கிறான். அவனைப் பிடித்து நந்தினியிடம் ஒப்படைக்கின்றான். வந்தியத் தேவனை வைத்து சோழ சாம்ராஜ்யத்தில் ஏதேனும் செய்யலாம் என்று நந்தினி அவனை விடுவிக்கின்றாள். அது மட்டுமன்றி தேவராளனையும் வந்தியத் தேவனுக்கு ஆபத்து ஏற்படுத்த வேண்டாமென கட்டளையிடுகிறாள். சில நாள்கழித்து வந்தியத் தேவன் சுரங்கப்பாதையின் வெளியே தேவராளனிடம் மாட்டிக் கொள்கிறான். நந்தினி தேவியை தான் எஜமானியாக ஏற்றுக் கொள்ளவில்லை என்று கூறி வந்தியத் தேவனை கொல்லத்துணிகிறான். அவன் வணங்கும் காளியே தனக்கும் தெய்வம் என்று வல்லவரையன் கூறுவதால், ஆழ்வார்க்கடியான் நம்பியை காட்டிக் கொடுத்தால் வந்தியத்தேவனை விடுவிப்பதாக கூறுகிறான். வந்தியத் தேவன் நட்புக்கு துரோகம் செய்வதில்லை, அதற்கு பதிலாக தான் மரணத்தினையே தழுவுகிறேன் என்று சொல்லும் போது, தேவராளனை தாக்கிவிட்டு வந்தியத் தேவனை மீட்கிறார், ஆழ்வார்க்கடியான்.
# வாணி அம்மை (கதைமாந்தர்)

**வாணி அம்மை** கல்கி எழுதிய பொன்னியின் செல்வன் புதினத்தில் வருகின்ற சேந்தன் அமுதனின் தாயார் ஆவார். மேலும் மந்தாகினியின் தங்கையாகவும், பூங்குழலியின் அத்தையாகவும் சித்தரிக்கப்படுகிறார். பிறவி ஊமையான வாணி அம்மை, தஞ்சைத் தனிக்குளத்தார் ஆலயத்துக்குப் மலர்க் கைங்கரியம் செய்யும் வேலையை செய்கிறார். வாணி அம்மையின் மகனான சேந்தன் அமுதனும் பூக்குடலை ஏடுத்து சிவகைங்கரியம் செய்யும் பக்திமானாக இருக்கிறான்.
# வாணி அம்மை (கதைமாந்தர்)

## பொன்னியின் செல்வனில்

சகோதரிகளான மந்தாகினியும், வாணி அம்மையும் ஒத்த உருவம் உடையவர்களாக இருக்கிறார்கள். நந்தினி தேவியும் இவ்வாறு ஒத்த உருவத்துடன் இருப்பது பலருக்கும் வியப்பினை தருகிறது. செம்பியன் மாதேவியின் பிள்ளை இறந்து பிறந்ததாக கூறி, அதனை புதைப்பதற்கு வாணி அம்மையிடம் கூறிவிடுகின்றார்கள். அவள் புதைப்பதற்கு ஏற்பாடு செய்யும் போது, கருத்திருமன் தடுத்துவிடுகிறான். இவரும் ஐந்தாண்டுகள் வேறிடத்தில் வசிக்கின்றார்கள். அதன் பின் கருத்திருமன் இல்லாமல் போகவே, மீண்டும் அரண்மனைக்கு வருகிறாள் வாணி அம்மை. செம்பியன் மாதேவிக்கு சேந்தன் அமுதன் தான் தன்னுடைய பிள்ளை என்று தெரிந்துவிடுகிறது. இருந்தும் வாணியம்மையே சேந்தன் அமுதனை வளர்த்துவருகிறார்.
# நல்லினி

**நல்லினி** வெளியன் வேள் என்பவனின் மகள். சேர அரசன் உதியஞ்சேரல் மனைவி. இவளது மகன்கள் இருவர் சேர நாட்டை ஆண்டனர். இவர்கள் பதிற்றுப்பத்து இரண்டாம் பத்து, மூன்றாம் பத்து என்னும் இரண்டு பத்துகளின் பாட்டுடைத் தலைவர்கள். இவர்களின் பெயர்கள் முறையே இமயவரம்பன் நெடுஞ்சேரலாதன், பல்யானைச் செல்கெழு குட்டுவனை என்பன.
# வெளியன் வேள்

**வெளியன் வேள்** சங்ககால வேளிர் குடிப் பெருமகன்.  
இவனது மகன் ஆய் எயினன்.  
மகள் நல்லினி  
இவர்கள் உறவு முறையால் சேர மன்னர்களோடு இணக்கமாக வாழ்ந்தனர். நன்னன் சேரர்களுக்குப் பகைவன். நன்னனின் படைத்தலைவன் மிஞிலி வெளியன் வேள் மகன் ஆய் எயினனைப் போரில் வீழ்த்தினான்.  
வெளியன் வேள் மகனைப் புலவர் பரணர் குறிப்பிட்டுள்ளார். அகநானூறு 208  
மகளைப் பதிற்றுப்பத்து பதிகம் குறிப்பிடுகிறது. பதிற்றுப்பத்து பதிகம் 2
# சம்மு (நகர்)

**சம்மு நகரம்** *(Jammu)* இந்தியாவின் சம்மு காசுமீர் மாநிலத்திலுள்ள சம்மு மாவட்டத்திலுள்ள ஒரு மிகப்பெரிய நகரமாகும். சம்மு காசுமீரின் குளிர்கால தலைநகரான சம்மு நகரம் தாவி ஆற்றின் கரையில் 26.64 சதுரகிலோமீட்டர் பரப்பளவிற்கு பரந்து அமைந்துள்ளது. இந்நகரத்திற்கு வடக்கில் இமயமலையும் தெற்கில் வடக்கு சமவெளிகளும் சூழ்ந்துள்ளன. சம்மு மாநிலத்தின் அதிக மக்கள் தொகை கொண்ட இரண்டாவது நகரம் சம்மு நகரமாகும்.  
மாநகராட்சியான இந்நகரின் எல்லைக்குள் வரலாற்று சிறப்பு மிக்க கோயில்களும் பழைய பள்ளிவாசல்களும் ஏராலமாக உள்ளதால் சம்மு நகரம் கோயில் நகரம் என அழைக்கப்படுகிறது. மேலும் இந்நகரம் தன்னுடைய எல்லைகளை அடுத்துள்ள சம்பா மாவட்டத்துடன் பகிர்ந்து கொள்கிறது.
# சம்மு (நகர்)

## பெயர்க் காரணம்

உள்ளூர் பாரம்பரியத்தின் படி சம்மு அதன் நிறுவனர் இராசா சம்புலோச்சனின் நினைவாக பெயரிடப்பட்டது. அவர் 9 ஆம் நூற்றாண்டில் இப்பகுதியை ஆண்டதாக நம்பப்படுகிறது . உள்ளூர் பாரம்பரியம் நகரத்தை 3000 ஆண்டுகள் பழமையானது என்கின்றன ஆனால் இதை வரலாற்றாசிரியர்கள் ஆதரிக்கவில்லை .
# சம்மு (நகர்)

## புவியியல்

இந்நகரம் . என்ற அடையாள ஆள்கூறுகளில் அமைந்துள்ளது. ஏற்ற இறக்கங்களுடன் அமைந்துள்ள இந்நகரின் நிலப்பரப்பு சிவாலிக் மலைத்தொடரின் உயரம் குறைந்த பகுதியில் அமைந்துள்ளது. சம்முவின் வடக்கு, கிழக்கு, தென்கிழக்கு திசைகளில் சிவாலிக் மலைத்தொடரும் வடகிழக்கில் திரிகுடா மலைத்தொடரும் சூழ்ந்துள்ளன. தோராயமாக புது தில்லியில் இருந்து 600 கிலோமீட்டர் தொலைவில் சம்மு நகரம் அமைந்துள்ளது.  
பழைய நகரமானது வடக்கு பகுதியில் தாவி ஆற்றின் வலது கரையில் அமைந்துள்ளது. புதிய நகரம் தென்பகுதியில் தாவி ஆற்றின் இடது கரையில் அமைந்துள்ளது. பழைய நகரையும் புதிய நகரையும் தாவி ஆற்றில் கட்டப்பட்டுள்ள நான்கு பாலங்கள் இணைக்கின்றன. நகரின் உயரமான பகுதியில் உள்ள தோக்ரா அரண்மனை பழைய நகரை பார்த்தவாறு கட்டப்பட்டுள்ளது.
# சம்மு (நகர்)

## வரலாறு

கிமு 900 இல் சம்மு நகரம் உருவானது என்று எழுத்தாளர் தாரிக்-இ-அசுமி கருத்து கூறுகிறார். . துர்கரா மாநிலமும் (நவீன வடிவங்கள் "துக்கர்" மற்றும் "தோக்ரா)") இந்த நேரத்திலிருந்ததாக சான்றளிக்கப்படுகின்றன. அந்த நேரத்தில் துர்காரா மாநிலத்தின் தலைநகரம் நவீன பில்லாவருடன் அடையாளம் காணப்பட்ட வல்லபுரா என்று நம்பப்படுகிறது. கல்கனரின் ராசதரங்கினியில் உள்ள அரசர்கள் இதை திரும்ப திரும்ப கூருகிறார்கள். ராசதரங்கனியில் குறிப்பிடப்பட்டுள்ள மற்றொரு மாநிலம் தற்காலத்தில் பாபோர் எனப்படும் பாப்பாபுரா ஆகும். இதன் சில ஆட்சியாளர்கள் பிற்கால சம்மு ஆட்சியாளர்களின் குடும்ப ஆண்டு கணக்கு எனப்படும் வம்சாவளியில் தோன்றுகின்றனர். இந்த ஆட்சியாளர்கள் ஏறக்குறைய சுதந்திரமான தகுதியை அனுபவித்து தில்லி சுல்தான்களுடன் கூட்டணி வைத்ததாக நம்பப்படுகிறது. முபாராக் சாவின் ஆதரவாளராக ராசா பீம்தேவ் தில்லி காலக்கணக்கில் முக்கியமாகக் குறிப்பிடப்படுகிறார்  
தைமூரின் காலவரிசையில் சம்மு நகரத்தின் பெயர் குறிப்பிடப்பட்டுள்ளது. . இவர் 1398 ஆம் ஆண்டில் தில்லி நகருக்குள் ஊடுறுவி சம்மு வழியாக சாமர்கண்டிற்கு திரும்பிச் சென்றவராவார். 16 ஆம் நூற்றாண்டின் முற்பகுதியில் பாபரின் முகலாய காலத்தில் சம்மு ஒரு சக்திவாய்ந்த மாநிலம் என்று பஞ்சாப் மலைகளில் குறிப்பிடப்பட்டுள்ளது. மனாசு இராசபுத்திரர்கள் இப்பகுதியை ஆட்சி செய்துள்ளனர். பேரரசர் அக்பர் இப்பகுதியின் மலை இராச்சியங்களை முகலாய அதிகாரத்தின் கீழ் கொண்டுவந்தார், ஆனால் மன்னர்கள் கணிசமான அரசியல் சுயாட்சியை அனுபவித்தனர்.
சம்முவைத் தவிர கூடுதலாக பிராந்தியத்தின் பிற இராச்சியங்களான கிசுத்வார் மற்றும் ராயோரி ஆகியவை முக்கியமாக குறிப்பிடப்பட்டுள்ளன. முகலாய சாம்ராச்சியம் இந்த மலைத் தலைவர்களை பேரரசின் கூட்டாளிகளாகவும் பங்காளிகளாகவும் கருதியது என்பது தெளிவாகிறது
# சம்மு (நகர்)

## நவீன வரலாறு

18 ஆம் நூற்றாண்டில் முகலாயப் பேர்ரசு வீழ்ச்சியடைந்த பின்னர் யமுவால் குடும்பத்தைச் சேர்ந்த ராசா துருவ் தேவின் கீழ் சம்மு அரசு அனைத்து துக்கர் மாநிலங்களிடையேயும் தனது மேலாதிக்கத்தை உறுதிப்படுத்தியது. மலையக மாநிலங்களிடையே பரவலாக மதிக்கப்படும் அவரது வாரிசான ராசா ரஞ்சித் தேவ் (1728-1780) ஆட்சியின் கீழ் அதன் ஏற்றம் உச்சத்தை எட்டியது. ரஞ்சித் தேவ் மத சுதந்திரத்தையும் பாதுகாப்பையும் ஊக்குவித்தார் . இது சம்முவில் குடியேற பல கைவினைஞர்களையும் வணிகர்களையும் ஈர்த்தது, மேலும் இதனால் சம்முவின் பொருளாதார செழிப்புக்கும் வழியேற்பட்டது.  
ரஞ்சித் தேவ் ஆட்சியின் இறுதிப் பகுதியில் சீக்கிய சிற்றரசுகளின் கூட்டமைப்பு சம்முவை கைப்பற்றினர். பாங்கி, கண்கையா, சுகெர்சாக்கியா சிற்றரசுக்களிடையில் சம்முவை கைப்பற்ற போட்டி நடைபெற்றது. 1770 ஆம் ஆண்டில் பாங்கி சிற்றரசு சம்முவைத் தாக்கி, ரஞ்சித் தேவை ஒரு துணை நாடாக மாறும்படி கட்டாயப்படுத்தினார். ரஞ்சித் தேவின் வாரிசாக தொடர்ந்த பிரிச் லால் தேவை சிகெர்சாக்கியாவின் மகான்சிங் என்ற சிற்றரசர் தோற்கடித்தார். இதனால் சுற்றுபுற நாடுகளிடம் இருந்த சம்முவின் அதிகாரம் கைவிட்டுப் போனது சம்மு 1808 ஆம் ஆண்டில் சீக்கிய பேரரசுடன் இணைக்கப்பட்டது. மகான் சிங்கின் மகன் மகா ராசா ரஞ்சித் சிங் ஆட்சியுடன் இணைக்கப்பட்டது
# வார்ப்புரு:Unicode chart Tamil

| &nbsp; | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| U+0B8x | &#x0b82; | &#x0b83; | &#x0b85; | &#x0b86; | &#x0b87; | &#x0b88; | &#x0b89; | &#x0b8a; | &#x0b8e; | &#x0b8f; |  |  |  |  |  |  |
| U+0B9x | &#x0b90; | &#x0b92; | &#x0b93; | &#x0b94; | &#x0b95; | &#x0b99; | &#x0b9a; | &#x0b9c; | &#x0b9e; | &#x0b9f; |  |  |  |  |  |  |
| U+0BAx | &#x0ba3; | &#x0ba4; | &#x0ba8; | &#x0ba9; | &#x0baa; | &#x0bae; | &#x0baf; |  |  |  |  |  |  |  |  |  |
| U+0BBx | &#x0bb0; | &#x0bb1; | &#x0bb2; | &#x0bb3; | &#x0bb4; | &#x0bb5; | &#x0bb6; | &#x0bb7; | &#x0bb8; | &#x0bb9; | &#x0bbe; | &#x0bbf; |  |  |  |  |
| U+0BCx | &#x0bc0; | &#x0bc1; | &#x0bc2; | &#x0bc6; | &#x0bc7; | &#x0bc8; | &#x0bca; | &#x0bcb; | &#x0bcc; | &#x0bcd; |  |  |  |  |  |  |
| U+0BDx | &#x0bd0; | &#x0bd7; |  |  |  |  |  |  |  |  |  |  |  |  |  |  |
| U+0BEx | &#x0be6; | &#x0be7; | &#x0be8; | &#x0be9; | &#x0bea; | &#x0beb; | &#x0bec; | &#x0bed; | &#x0bee; | &#x0bef; |  |  |  |  |  |  |
| U+0BFx | &#x0bf0; | &#x0bf1; | &#x0bf2; | &#x0bf3; | &#x0bf4; | &#x0bf5; | &#x0bf6; | &#x0bf7; | &#x0bf8; | &#x0bf9; | &#x0bfa; |  |  |  |  |  |
| **Notes**
:1.As of Unicode version 6.1</br> | }<noinclude> |  |  |  |  |  |  |  |  |  |  |  |  |  |  |  |  
</noinclude>
# சிரீசியஸ் (திருத்தந்தை)

**திருத்தந்தை சிரீசியஸ்** (*Pope Siricius*) கத்தோலிக்க திருச்சபையில் உரோமை ஆயராகவும் திருத்தந்தையாகவும் திசம்பர் 384 முதல் நவம்பர் 26, 399 வரை ஆட்சிசெய்தார். இவர் கத்தோலிக்க திருச்சபையின் 38ஆம் திருத்தந்தை ஆவார்.
# சிரீசியஸ் (திருத்தந்தை)

## வரலாற்றுக் குறிப்புகள்

திருத்தந்தை சிரீசியஸ், திருச்சபையின் தலைமைப் பதவிக்கு ஒருமனதாகத் தேர்ந்தெடுக்கப்பட்டார். அவருக்கு முன் பதவியிலிருந்த திருத்தந்தையாகிய முதலாம் தாமசுஸ் நாடுகடத்தப்பட்டிருந்தபோது அப்பதவிக்கு உரிமைகொண்டாடிய உர்சீனுஸ் என்னும் எதிர்-திருத்தந்தையின் ஆதரவாளர்கள் சிரீசியசுக்கும் தொந்தரவு கொடுத்துக்கொண்டே இருந்தனர்.  
அப்போது பேரரசனாக இருந்த இரண்டாம் வாலன்டீனியன் திருத்தந்தை பதவிக்கு சிரீசியஸ் மக்களின் முழு ஆதரவோடு தேர்ந்தெடுக்கப்பட்டதைக் கண்டு மகிழ்ச்சியுற்றார். அவரும் சிரீசியசை அதிகாரப்பூர்வமாக ஏற்றுக்கொண்டு ஆதரவு தெரிவித்தார்.
# சிரீசியஸ் (திருத்தந்தை)

## கிறித்தவ நம்பிக்கைக்கு எதிரான கொள்கைகள் கண்டிக்கப்படல்

திருத்தந்தை முதலாம் தாமசுசைப் போலவே, திருத்தந்தை சிரீசியசும் கிறித்தவ நம்பிக்கைக்கு எதிராக எழுந்த கொள்கைகளைக் கடுமையாகக் கண்டித்தார். இருந்தாலும், தப்பறைக் கொள்கைகளைக் கைவிட்டுவிட்டு, மனமாற்றம் பெற்று, மீண்டும் சபையோடு இணைந்தவர்களை அவர் கனிவோடு நடத்தினார்.
- 386இல் பிரிசில்லியானுஸ் என்பவர் கடுமையான தவ வாழ்க்கையை ஆதரித்தார் என்பதற்காகக் கண்டனம் செய்யப்பட்டு, ஆட்சியாளர்களால் கொல்லப்பட்டார். அதற்குக் காரணமாயிருந்த ஆயர்கள் தவறான முறையில் செயல்பட்டார்கள் என்று திருத்தந்தை சிரீசியஸ் அவர்களைக் கண்டித்தார்.
- ஜோவீனியன் என்பவர் ஒறுத்தல் முயற்சிகள், மணத்துறவு போன்றவை தேவையற்றவை என்று போதித்தார். மேலும் அவர் அன்னை மரியாவின் கன்னிமையை மறுத்தார். இதனால் திருத்தந்தை சிரீசியஸ் ஜோவீனியனை சபைநீக்கம் செய்தார்.
- அந்தியோக்கு நகரில் திருச்சபையில் ஏற்பட்டிருந்த பிளவை சிரீசியஸ் சரிசெய்தார்.
# சிரீசியஸ் (திருத்தந்தை)

## எதிர்ப்பு

திருத்தந்தை சிரீசியசை ஒருசில காரியங்களில் சில திருச்சபைத் தலைவர்கள் எதிர்த்தார்கள். அவர்களுள் புனித ஜெரோம் என்பவரும் புனித நோலா பவுலீனுஸ் என்பவரும் முக்கியமானவர்கள். ஜெரோம் உரோமை நகரிலிருந்து வெளியேற்றப்பட்டபோது சிரீசியஸ் அதற்கு இசைவு தெரிவித்தார். பவுலீனுஸ் பார்வையில் சிரீசியஸ் ஆணவத்தோடு அதிகாரம் செலுத்தினார்.  
இவ்வாறு இரு பெரும் புனிதர்கள் சிரீசியசுக்கு எதிர்ப்புத் தெரிவித்ததால் முதல் நூற்றாண்டுகளில் சிரீசியசின் பெயர் புனிதர் பட்டியலில் இடம்பெறவில்லை. பிற்காலத்தில், 1748ஆம் ஆண்டு, திருத்தந்தை பதினைந்தாம் பெனடிக்ட் என்பவர் சிரீசியசின் பெயரைப் புனிதர் பட்டியலில் சேர்த்தார்.
# சிரீசியஸ் (திருத்தந்தை)

## சிறப்புப் பணிகள்

திருத்தந்தை சிரீசியஸ் சட்டப்பூர்வமாக வெளியிடப்படும் அரசு ஆணைகள் போன்ற ஆவணங்களை முதல்முறையாக வெளியிட்ட திருத்தந்தை ஆவார். அவர் 385ஆம் ஆண்டு, பெப்ருவரி 11ஆம் நாள் வெளியிட்ட தீர்வு ஆணை காலத்தால் அழிந்துபடாமல் காக்கப்பட்டு வந்துள்ளது. அது தேராகோனா நகர் ஆயர் இமேரியுஸ் என்பவருக்கு எழுதப்பட்டது. இமேரியுஸ் கேட்ட கேள்விகளுக்கு சிரீசியஸ் அந்த ஆவணத்தில் பதில் தருகிறார். அந்த ஆவணத்தின் சுருக்கம் இதோ: உரோமை ஆயராம் திருத்தந்தை என்பவர் புனித பேதுருவின் வாரிசாக வருபவர் என்பதால், அவரிடத்தில் பேதுருவின் அதிகாரம் நிலைத்துள்ளது. தப்பறைக் கொள்கைகளுக்காக சபைநீக்கம் செய்யப்பட்டவர்களை மீண்டும் திருச்சபையில் ஏற்கும்போது அவர்களுக்கு இன்னொரு முறை திருமுழுக்கு அளிக்க வேண்டிய தேவை இல்லை. குருக்களும் திருத்தொண்டரும் மணத்துறவைக் கடைப்பிடிக்க வேண்டும். அவர்கள் குறிப்பிட்ட வயதும் தகுதிகளும் கொண்டிருக்க வேண்டும்.  
இவ்வாறு வெளியிட்ட அந்த ஆவணத்தை மக்களுக்கு வாசித்து அறிவிக்குமாறு சிரீசியஸ் ஆப்பிரிக்கா, எசுப்பானியா, பிரான்சு நாட்டின் ஆயர்களைக் கேட்டுக்கொண்டார்.  
386, சனவரி மாதத்தில் சிரீசியஸ் வெளியிட்ட ஆவணத்தில், எந்தவொரு ஆயரையும் திருப்பொழிவு செய்யுமுன் உரோமை ஆயரின் அங்கீகாரம் பெற்றிருக்க வேண்டும் என்று விதிமுறை அளித்தார்.
# சிரீசியஸ் (திருத்தந்தை)

## இறப்பும் திருவிழாவும்

சிரீசியஸ் 399ஆம் ஆண்டு நவம்பர் மாதம் 26ஆம் நாள் இறந்தார். அவருடைய உடல் புனித பிரிசில்லா கல்லறைத் தோட்டத்துக்கு அருகே இருந்த புனித சில்வெஸ்தர் கோவிலில் அடக்கம் செய்யப்பட்டது.  
அவருடைய திருவிழா நவம்பர் 26ஆம் நாள் கொண்டாடப்படுகிறது.
# திருப்புளி

**திருப்புளி** (screw driver) அல்லது திருகாணிச் செலுத்தி அல்லது திருகாணி முடுக்கி என்பது திருகாணிகளைச் சுழற்றப் பயன்படுத்தப்படும் ஓர் எளிய இயந்திரம். திருகாணிகளின் வகையைப் பொறுத்து திருப்புளிகளில் பல வகைகள் உள்ளன. மின்னாற்றலில் இயங்கக் கூடிய திருப்புளிகளும் புழக்கத்தில் உள்ளன.  
பெரும்பாலான திருகாணிகளைக் கழற்ற திருப்புளியை வலஞ்சுழியாகவும், பொருத்த இடஞ்சுழியாகவும் சுழற்ற வேண்டும். இதற்கான காரணம் மனிதனின் உடலில் உள்ள வலஞ்சுழி சுழற்றும் தசைகள் *(supinators)* இடஞ்சுழி சுழற்றும் தசைகளை *(pronators)* விட வலிமையானதாக இருப்பதே.
# தமிழ்நாட்டு விளையாட்டுக்கள்

ஒரு நாட்டின் பண்பாடு, நாகரிகம், கலைத்திறம் என்பனவும் விளையாட்டால் புலப்படும். நம் மண்ணின் வளம் விளையாட்டுகளாலும் புலப்படும் என்பதால் அதனைக் காக்கக் கருதிய பாவாணர் தமிழ்நாட்டு விளையாட்டுகள் என எழுதினார். செந்தமிழ்ச் செல்வியில் கட்டுரைகளாக வந்து, 1962-இல் கழக வெளியீடு752 ஆக நூலாக்கம் பெற்றது.
# தமிழ்நாட்டு விளையாட்டுக்கள்

## முகவுரை

இந்நூலில் பாவாணர் எழுதிய முகவுரையில் சில.விளை என்றால் விருப்பு என்றும், ஆட்டு என்றால் ஆட்டம் பொருளாகும். எனவே, விரும்பியாடும் ஆட்டு, விளையாட்டு என்றானது.விரும்பப்படுதல், செயற்கெளிமை, இன்பந்தரல் ஆகிய மூன்றும் விளையாட்டின் இயல்பாகும்.விளையாட்டால் ஒருவர்க்கு உடலுரம், உள்ளக் கிளர்ச்சி, மறப்பண்பு, மதிவன்மை, கூட்டுறவுத் திறம், வாழ்நாள் நீட்டிப்பு முதலியன உண்டாகின்றன. இக்காலத்தில் சிலர்க்கு, 'கரும்பு தின்னக் கூலி போல்' விளையாட்டால் பிழைப்பு வழியும் ஏற்படுகின்றது.
# தமிழ்நாட்டு விளையாட்டுக்கள்

## நூற்குறிப்பு

இந்நூலின் பக்கங்கள் 144.
- ஆண்பாற் பகுதி
- பெண்பாற்பகுதி
- இருபாற் பகுதி என முப்பகுதிகளைக் கொண்ட இது. எனினும், குழந்தைப் பக்கம், பெரியோர் பக்கம் என்பனவும் சொல்லப்படுகின்றன.
- பகலாட்டு,இரவாட்டு, இருமொழுதாட்டு என்பனவற்றுடன் வழக்கற்ற விளையாட்டுகள், பள்ளிக்கூட விளையாட்டுகள், பண்டை விளையாட்டு விழாக்கள் என்னும் பின்னிணைப்பையும் கொண்டது.
அம்முப்பகுதிகள் வருமாறு;-
# தமிழ்நாட்டு விளையாட்டுக்கள்

## நூற்குறிப்பு

### ஆண்பாற் பகுதி

- அகவை 5 முதல் 25 வரை
:*பகலாட்டு = பகலில் விளையாடப்படும் விளையாட்டுகள் பத்து.
1. கோலி
1. ஃதெல்
1. சில்லாங்குச்சு
1. பந்து
1. மரக்குரங்கு
1. 'காயா பழமா?'
1. பஞ்சு வெட்டுங் கம்படோ
1. குச்சு விளையாட்டு
1. பம்பரம்
1.ஓயாக்கட்டை
2.உடைத்தகட்டை
3.பம்பரக்குத்து
4.இருவட்டக்குத்து
5.தலையாரி
1. பட்டம்
- இரவாட்டு = இரவில் விளையாடப்படும் விளையாட்டுகள் மூன்று.
1. குதிரைக்குக் காணங்கட்டல்
1. வண்ணான்தாழி
1. சூ விளையாட்டு
- இருபொழுதாட்டு = இரவு, பகல் என்ற இரண்டு பொழுதுகளிலும் விளையாடப்படும் விளையாட்டுகள் எட்டு.
1. கிளித்திட்டு
1. பாரிக்கோடு
1. அணிற்பிள்ளை
1. சடுகுடு
1. கால்தூக்குகிற கணக்கப்பிள்ளை
1. பூக்குதிரை
1. பச்சைக்குதிரை
1. குதிரைச் சில்லி
# தமிழ்நாட்டு விளையாட்டுக்கள்

## நூற்குறிப்பு

### பெண்பாற்பகுதி

- பகலாட்டு என மூன்று விளையாட்டுகள் குறிப்பிடப்படுகின்றன.
1. தட்டாங்கல்
(மூன்றாங்கல்,ஐந்தாங்கல்,ஏழாங்கல்,பலநாலொருகல்,பன்னிருகல்,பலகல்,பதினாறங்கல்)
1. கிச்சுக் கிச்சுத் தம்பலம்
1. குறிஞ்சி (குஞ்சி)
- இரவாட்டு என மூன்று விளையாட்டுகள் குறிப்பிடப் படுகின்றன.
1. பாக்குவெட்டியைக் காணோமே
1. நிலாக் குப்பல்
1. பன்னீர்க்குளத்தில் முழுகுதல்
- இருபொழுதாட்டு என ஐந்து விளையாட்டுகள் குறிப்பிடப்படுகின்றன.
1. ஒரு குடம் தண்ணீர் ஊற்றி
1. என் உலக்கை குத்துக் குத்து
1. ஊதாமணி
1. பூப்பறித்து வருகிறோம்
1. தண்ணீர் சேந்துகிறது
# தமிழ்நாட்டு விளையாட்டுக்கள்

## நூற்குறிப்பு

### இருபாற் பகுதி

- பகலாட்டு
1. பண்ணாங்குழி
1. பாண்டி கம்ப விளையாட்டு
1. கச்சக்காய்ச்சில்லி
1. குஞ்சு  
- இரவாட்டு
1. கண்ணாம்பொத்தி
1. புகையிலைக் கட்டை யுருட்டல்
1. புகையிலைக் கட்டையெடுத்தல்
1. பூச்சி
1. அரசனும் தோட்டமும்
1. குலைகுலையாய் முந்திரிக்காய்  
- இரு பொழுதாட்டு
1. நொண்டி
1. நின்றால் பிடித்துக்கொள்
1. பருப்புச் சட்டி
1. மோதிரம் வைத்தல்
1. புலியும் ஆடும்
1. இதென்ன மூட்டை
1. கும்மி  
குழந்தைப்பக்கம்:
இருபொழுதாட்டு
1.சோறு கொண்டு போகிற வழியிலே
2.அட்டலங்காய் புட்டலங்காய்  
பெரியோர் பக்கம்:  
1.ஆண்பாற் பகுதி:
அ.பகலாட்டு - தாயம்
ஆ.இரவாட்டு - கழியல்
இ.இருபொழுதாட்டு - முக்குழியாட்டம்  
2.பெண்பாற்பகுதி:
அ.பகலாட்டு -
பண்ணாங்குழி,தாயம்,
ஆ.இருபொழுதாட்டு
கும்மி
# தமிழ்நாட்டு விளையாட்டுக்கள்

## நூலின் சிறப்புகள்

- விளையாட்டே எனினும் பருவம், நேரம், இடம் என்பன கொண்டு வகுத்துக் காட்டப்பட்டுள்ளது.
- ஒவ்வோராட்டமும் இன்ன நாட்டு அல்லது வட்டாரத்து முறை என்றும், ஒரே ஆட்டம் பல்வேறு வகையாய் ஆடப்படின், அவை ஆடும் வகையும், அதற்குரிய வட்டாரமும் சுட்டப்படுகின்றன.
- பாண்டி நாட்டுச் சில்லாங்குச்சும், சோழ நாட்டுக் கில்லித்தண்டும், கிட்டிப்புள் என்ற மூன்றும் ஒன்றெனக் கூறியுள்ளார்.
- ஆட்டின் பெயர், ஆடுவார் தொகை, ஆடுகருவி, ஆடிடம், ஆடுமுறை, ஆட்டுத் தோற்றம் என்னும் உட்பகுப்புகளோடு ஊன்றுதலுடன் விளக்கப்பட்டுள்ளன.
# தமிழ்நாட்டு விளையாட்டுக்கள்

## நூலின் சிறப்புகள்

### ஆடுமுறையின் ஐயம் அகற்றுபவை

- ஆடுதலைக் குறித்த பதின்வகை விளக்கங்கள் எழுதப்பட்டுள்ளன.
1. கட்சி பிரித்தல்
1. தொடங்கும் கட்சியைத் துணிதல்
1. இடைநிறுத்தல்
1. தோல்வித் தண்டனை
1. ஆடைதொடல் கணக்கன்மை
1. தவற்றால் ஆடகர் மாறல்
1. வென்றவர்க்கு மறு ஆட்டவசதி
1. இடத்திற்கு ஏற்ப வேறுபடல்
1. ஆட்டைத்தொகை வரம்பின்மை
1. நடுநிலை
# தமிழ்நாட்டு விளையாட்டுக்கள்

## நூலின் சிறப்புகள்

### சில பக்கங்கள்

இந்நூலின் சில பக்கங்களும், அங்குள்ள மேற்கோள்களும், கீழே குறிப்பிடப்படுகின்றன.
- (பக்கம்-14) 'இடுக்கண் வருங்கால் நகுக' - திருக்குறள்
- (பக்கம்-39) 'ஒருவன் ஆடினால் பட்டம், அது பொழுதுபோக்கு. இருவர் ஆடினால் அது, விளையாட்டு' என வேறுபாடு காட்டுகிறார்
- 'நாடு கண்டன்ன கணைதுஞ்சு விலங்கல்' - பதிற்றுப்பத்து
- (பக்கம்-50) 'கிளிமிரீஇய வியன்புனம்' - புறப்பாட்டு
- (பக்கம்136) 'நாயும் பலகையும்' - தொல்காப்பியம்
- அச்சுப்பூட்டி ஆடுதல் என இராட்டிலர் அகராதி குறித்தலையும் விளக்கம் இல்லாமல் கூறுகிறார்.
- அறியப்படாதவை - **சாழல்**, **தெள்ளேணம்**. இவைகளை மகளிர் பாடி ஆடுவதாக மணிவாசகர் குறித்தார்.
- **சாழல்** - ஒருவர் கூற்றை ஒருவர் மறுத்துரைத்தல். (எ.கா) 'அவரை அவர் சாடு சாடு எனச் சாடிவிட்டார்.'
- **தெள்ளேணம்** - தெள்ளுதல், நாவுதல், புடைத்தல், கொழித்தல் முதலியன அரிசி ஆக்கும் மகளிர் முறச்செயல்கள் ஆகும். குறுநொய்யையும்,மணியையும் பிரிக்கத் தெள்ளுவர். தெள்ளுங்கால் முறத்தின் முகப்பு மேலே தூக்கியிருக்கும். அஃது ஏணம் (உயர்வு) ஆகும். பாடிச் செய்யும் செயலே ஆடலாக எண்ணப்பட்டது போலும்.
- விளையாட்டும் பண்டை விளையாட்டு விழாக்களாகக் கூறப்பட்டுள்ளன. ஆடல் பாடல் பண்பாடு ஆகிய எல்லாமும் தழுவிய பொருள்ளதே தமிழ்.
# உளி

** உளி** *(chisel)* என்பது தன் நுனியில் வெட்டும் பாங்கான அலகுள்ள கருவியாகும். மர உளிகள் தம் நுனி அலகால் மரத்தைச் சீவுகின்றன அல்லது வெட்டுகின்றன. வன்மையான மரம், கல், பொன்மம் (உலோகம்) போன்றவற்றின் மேல் உளியை வைத்து சுத்தியலால் உட்புறமாகத் தட்டிச் சீவவோ அல்லது வெட்டவோ செய்யலாம். சிலவகை உளிகளின் கைப்பிடியும் அலகும் இரும்பு அல்லது மரத்தால் செய்யப்படுகின்றன. வெட்டலகின் நுனி கூராக அமையும்.
# பானகம்

**பானகம்** (*Panakam*) மற்றும் பனகா என்றும் அழைக்கப்படுவது (lit. 'இனிப்பு பானம்') தென்னிந்தியாவில் தோன்றிய ஒரு பாரம்பரிய இனிப்பு பானம் ஆகும் மதுர் ஜாஃப்ரீ கூற்றுப்படி, இது கிமு 1000-இல் அறியப்பட்டது. 2014ஆம் ஆண்டில் கருத்து தெரிவித்த இவர், இது முற்காலத்தில் பரிமாறப்பட்டதைக் காணவில்லை என்றாலும் பண்டைய நூல்களில் குறிப்பிடப்பட்டுள்ளது என்று தெரிவிக்கின்றார்.  
இந்த பானம் பாரம்பரியமாக இராம நவமி அன்று தயாரிக்கப்பட்டு வழங்கப்படுகிறது. இது பொதுவாக இந்து பண்டிகைகளின் போது பானமாகவும், சமய விழாக்களுக்குப் பிறகு பிரசாதமாகவும், குறிப்பாகக் கோடை மாதங்களில் வழங்கப்படுகிறது. *தி டைம்ஸ் ஆஃப் இந்தியா* "ஸ்ரீராமநவமி" என்றால் பானகம் இணையாக அமைவதாகத் தெரிவித்தது. இந்தியாவின் சில பகுதிகளில், திருமண விருந்திலும் வழங்கப்படும் பாரம்பரிய பானமாக உள்ளது.  
ஜாஃப்ரியின் கூற்றுப்படி, இந்த பானத்தின் அடிப்படை சேர்க்கைப் பொருளாக வெல்லம் உள்ளது. ஜாஃப்ரி தனது 2014 *உலக சைவ* உணவில், இதைச் சூடாகப் பரிமாறுமாறு அழைப்பு விடுத்தார். குளிர்ச்சியாக வழங்கப்படும் ஜாஃப்ரி தயாரிப்பில் எலுமிச்சை சாறு உள்ளது. ஆனால் சூடாகப் பரிமாறும் போது எலுமிச்சையினை இவர் தவிர்த்திருந்தார்.
# பானகம்

## பானக்கம்

பானக்கம் என்பது புளி, வெல்லம்/கருப்பட்டி, திப்பிலி, ஏலம் ஆகியவை கலந்து தயாரிக்கப்படும் சுவைநீர். முன்னர், கோடைகாலத்தில் தமிழ்நாட்டில் இது விரும்பிக் குடிக்கப்பட்டது. இன்றும் சில ஊர்களில் கோயில் திருவிழாக்களின் போது மோர்ப்பந்தல், தண்ணீர்ப்பந்தல் போன்று பானக்கமும் பக்தர்களுக்கு வழங்கப்படுகிறது.
# ஜே. சி. டேனியல் (திரைத்துறை)

**ஜே. சி. டேனியல்** மலையாள சினிமாவின் தந்தை என்று போற்றப்படுபவர். இவரது விகதகுமாரன் *(Vigathakumaran)* ( எனும் மௌனத் திரைப்படமே மலையாளத்தில் வெளியான முதல் திரைப்படம்.  
ஜே. சி. டேனியல் விகதகுமாரன் படத்தின் தயாரிப்பு, இயக்கம், கதை, படப்பிடிப்பு, தொகுப்பு என்ற அனைத்துப் பணிகளிலும் ஈடுபட்டதோடன்றி கதாநாயகனாகவும் நடித்திருந்தார்.  
டேனியல் அன்றைய திருவிதாங்கூர் சமஸ்தானத்தில் இருந்த அகஸ்தீஸ்வரத்தில் பிறந்தவர். திருவனந்தபுரத்தில் உள்ள மகாராஜா கல்லூரியில் படித்தவர். பழந்தமிழர் தற்காப்புக் கலையான களரிப்பயிற்றில் ஆர்வமும் பயிற்சியும் பெற்றிருந்த இவர் மக்களிடையே களரிப்பயிற்று குறித்த விழிப்புணர்வு ஏற்படுத்தும் வகையில் திரைப்படம் ஒன்றை வெளியிட விரும்பினார். அன்றைய பம்பாய்க்குச் சென்று திரைப்பட நுட்பங்களைக் கற்றறிந்து விகதகுமாரன் படத்தை உருவாக்கினார்.  
பெண்கள் திரைப்படத்தில் நடிப்பது விபச்சாரத்திற்கு இணையான செயல் என்ற கருத்து நிலவிய அக்காலத்தில் ரோஸி என்ற தலித் பெண் விகதகுமாரன் படத்தில் நாயர் பெண்ணாக நடித்திருந்ததால் படமானது சாதி இந்துகளால் மிகுந்த எதிர்ப்புக்குள்ளானது. திரையரங்கத் திரை கிழிக்கப்பட்டது. கூலித் தொழிலாளியான ரோஸியின் வீடு தீயிட்டுக் கொளுத்தப்பட்டது. கடனாளியான டேனியல் தனது திரைப்படக் கருவிகளையெல்லாம் விற்க வேண்டியதாயிற்று.
# படிமம்:JC Daniel.jpg

## நியாயப் பயன்பாட்டு விளக்கம்

- Description: Photo of filmmaker J.C.Daniel
- Source: http://www.weblokam.com/cinema/profiles/0504/19/1050419031_1.htm
- Attribution: Weblokam.com  
- No free equivalent exists that would effectively identify the article's subject.
- The image does not in any way limit the ability of the copyright owners to market or sell their product.
- The image is only used once and is rendered in low resolution to avoid piracy.
- The image has been published outside Wikipedia; see source above.
- The image meets general Wikipedia content requirements and is encyclopedic.
- The image meets Wikipedia's media-specific policy.
- The image is used in the article wiki-linked in the section title.
- The image is significant in identifying the subject of the article, which is a filmmaker
- The image is used in the article namespace.
- The image has a brief description that identifies the image, notes the source, and provides attribution to the copyright holder
# பீட்டர் கெனமன்

**பீட்டர் கெனமன்**, (*Pieter Gerald Bartholomeusz Keuneman*, 3 அக்டோபர் 1917 - 3 சனவரி 1997) இலங்கையின் இடதுசாரி அரசியல்வாதி ஆவார். இவர் இலங்கை கம்யூனிஸ்ட் கட்சியின் முன்னாள் தலைவர்களில் ஒருவர்.
# பீட்டர் கெனமன்

## ஆரம்ப வாழ்க்கையும் கல்வியும்

பீட்டர் கெனமன் பேர்பெற்ற பரங்கியர் குடும்பத்தில் பிறந்தார். இவரது தந்தை இலங்கை உயர் நீதிமன்ற நீதிபதியாக இருந்த ஆதர் எரிக் கெனமன். தாயார் கண்டி செல்வந்தக் குடும்பம் ஒன்றைச் சேர்ந்த வைத்தியர்.  
கெனமன் கொழும்பு றோயல் கல்லூரியில் தனது ஆரம்பக் கல்வியை மேற்கொண்டார். அங்கு மாணவர் தலைவர், இலக்கிய மன்றுகளின் தலைமை என பதவிகளை வகித்ததுடன் பல பரிசில்களையும் மாணவர்ப் பருவத்தில் தனதாக்கிக் கொண்டார். 1935இல் தனது உயர் படிப்புக்காக கேம்பிரிஜ் பென்புரொக் கல்லுரியில் சேர்ந்தார். அங்கு இடது சாரிக் கொள்கைகளை உள்வாங்கிக் கொண்டார். வரலாறு, சமூகவியல் மற்றும் ஆங்கில இலக்கியம் என்பவற்றைக் கற்று கலைப் பட்டதாரி ஆனார். பின் சட்டம் கற்கத் தொடங்கினார். அதை நிறைவு செய்யாமலே வெளியேறினார். பின் தனது முதுகலைப் பட்டத்தையையும் கேம்பிரிஜிலேயே பெற்றார்.
# சோழர் குறிப்புகள்

தமிழ்நாட்டை ஆண்ட மூவேந்தர்களில் ஓர் அரசர் குடியினர் சோழர். இவர்களின் வரலாற்றை அறிய இலக்கியங்களும் கல்வெட்டுகளும் செப்பேடுகளும் உதவுகின்றன. சங்க கால நூல்களுக்குப் பின்னர் தோன்றிய நூல்களிலும் சோழர்களைப் பற்றிய குறிப்புகள் உள்ளன. அவற்றிலிருந்து தொகுக்கப்பட்டவையே இந்தச் சோழர் குறிப்புகள்.
# சோழர் குறிப்புகள்

## சிலப்பதிகாரம்

- செங்கோலை அரசன் கையில் வைத்திருப்பான். சோழ மன்னன் தலைக்கோலை ஆடல் பாடல்களில் சிறந்து விளங்கிய மாதவிக்கு வழங்கி அவளைப் பெருமைப்படுத்தினான். இதனை வழங்கியவன் கரிகாலன் என அறிஞர்கள் கருதுகின்றனர்.
- சிலப்பதிகாரக் கண்ணகி தான் பிறந்த புகார்நகர அரசர்களின் செங்கோல் வழாநிலையை, செங்கோல் வழுவிய பாண்டியனிடம் சொல்லி வழங்குரைத்தபோது, சிபிச் சக்கரவர்த்தி, மனுநீதிச் சோழன் ஆகிய சோழ வேந்தர்களை எடுத்துக் காட்டுகிறார்.
# சோழர் குறிப்புகள்

## மணிமேகலை

:சோழ வேந்தனின் மகனாகிய இளவரசன் உதயகுமரன் மாதவி மகள் மணிமேகலை மீது தீராக் காதல் கொண்ட காமுகனாக இருந்தான்.
# சோழர் குறிப்புகள்

## பழமொழி நானூறு

:கரிகாலன் இளமையிலேயே அரசனானான். அரசனிடம் வழக்குரைக்க வந்தவர் அரசன் இளையவன் ஆயிற்றே! இவனால் சரியான தீர்ப்பு வழங்க முடியுமா என ஐயுற்றனர். கரிகாலனோ முதியவர் போல நரைமுடி தரித்துக்கொண்டு அவைக்கு வந்து வழக்குரைத்தவர்களுக்குச் சரியான தீர்ப்பு வழங்கினான். இவனுக்கு இந்த மதிநுட்பம் இவனது முன்னோரின் குலத்தொழில் மரபால் வந்தது என்கிறது பாடல். பாடலில் சோழன் எனக் குறிப்பிடப்பட்டிருப்பதை அறிஞர்கள் கரிகாலன் எனக் கூறுகின்றனர்.
# சோழர் குறிப்புகள்

## களவழி நாற்பது

:களவழி நாற்பது நூலின் இறுதியில் 'சோழன் செங்கணானும் சேரமான் கணைக்காலிரும் பொறையும் (திருப்)போர்ப் புறத்துப் பொருது உடைந்துழி, சேரமான் கணைக்காலிரும் பொறையைப் பற்றிக்கொண்டு, சோழன் சிறை வைத்துழி, பொய்கையார் களம் பாடி, வீடு கொண்ட களவழி நாற்பது' என்னும் குறிப்பு உள்ளது. இதில் சோழன் செங்கணான் பற்றிய குறிப்பு உள்ளது.
# சோழர் குறிப்புகள்

## ஒன்பதாம் திருமுறை

- கண்டராதித்தர்
# சோழர் குறிப்புகள்

## மூவருலா

சோழர் பரம்பரையை ஒட்டக்கூத்தரின் விக்கிரம சோழன் உலா தொகுத்துக் காட்டுகிறது.
1. திருமால்
1. திருமால் உந்தியில் பிறந்த பிரமன்
1. காசிபன்
1. மரீசி
1. ஞாயிறு
1. ஆவுக்காக மகன்மேல் தேரோட்டி நீதி வழங்கியவன் மனுநீதிச் சோழன்
1. ஆடுதுறையில் புலியும் மானும் சேர்ந்து நீருண்ணச் செய்தவன்.
1. மாக விமானம் ஊர்ந்த மன்னவன்
1. மக்களுக்காக நீதி கேட்டு எமனிடம் போராடியவன்
1. எமனைச் சாடியில் ஒளித்துவைத்த தராபதி
1. தூங்கும் எயில் எறிந்த சோழன் தூங்கெயில் எறிந்த தொடிதோட் செம்பியன்
1. மேலைக்கடல் நீரைப் கீழைக்கடலுக்கு விட்டவன்
1. நாகர் குகையில் புகுந்து நாக்கன்னியை மணந்தவன்
1. புறாவுக்காகத் துலை புக்கவன் சிபிச் சக்கரவர்த்தி
1. குடமலையை அறுத்துக் காவிரியைக் கொண்டுவந்தவன்
1. மலையை உடைத்துக் காவிரிக்குக் கரை போட்டவன் கரிகாலன்
1. பொய்கையார் கவி கேட்டு வில்லவனை விடுவித்தவன் (களவழி நூல் கேட்டு வில் சின்னம் கொண்ட வில்லவனாகிய சேரனை விடுவித்த கோச்செங்கணான்)
1. தொண்ணூற்றாறு புண் கொண்ட சோழன்
1. தில்லைக்குப் பொன் வேய்ந்தவன்
1. ஒரே பகலில் 18 காடுகளையும் மலைநாட்டையும் கொண்டவன்
1. கங்கையும் கடாரமும் கொண்டவன்
1. கல்யாணி நகரைக் கைப்பற்றியவன்
1. கொப்பத்துப் போரில் ஒரு யானையைக் கொண்டு ஆயிரம் யானைகளைக் கைப்பற்றியவன்
1. திருவரங்க்கதில் தென்னரங்கன் பள்ளி கொள்ள காணிக்கப்பள்ளி அமைத்தவன்.
1. கூடலசங்கமப் போரில் எண்ணற்ற யானைகளை வெட்டி வீழ்த்திப் பரணி நூல் கொண்டவன்  
இவர்களுக்குப் பின்னர் விக்கிரம சோழன் அரசனானான்
# கோமாளி மீன்

**கோமாளி மீன்** (*Amphiprioninae*) அல்லது **தாமரைக்காத்தான்** என்பது அழகுக்காக வளர்க்கப்படும் ஓர் மீன் வகையாகும்.
# கோமாளி மீன்

## வாழுமிடம்

இவ்வகை மீன்கள் வெப்பநிலை கூடிய இந்து சமுத்திரம், பசுபிக் சமுத்திரப் பிரதேசங்களில் வாழ்பவையாகும். இவற்றை பவளப்பாறைகளருகில் அதிகம் அவதானிக்கலாம். இவை கடலில் வாழும் பூவைப்போல தோற்றந்தரும் நஞ்சுள்ள உயிரினமான கடற் சாமந்திக்குள்தான் பெரும்பாலும் வசிக்கிறன. இவை கடற் சாமந்தி உண்ணும் உணவின் மீதியையும் அவற்றின் மீதுள்ள ஒட்டுண்ணிகளையும் சாப்பிட்டு வளர்கின்றன.  
இந்த மீன்கள் 18 செ.மீ. வரை வளரக்கூடியவை. பெண் கோமாளி மீன்கள் ஒரு முறைக்கு 600 முதல் 1500 முட்டைகள் வரை இடுகின்றன. இந்த முட்டைகளை ஆண் மீன்கள் பாதுகாக்கின்றன. இந்த மீன்கள் கண்கவர் வண்ணங்களில் காட்சியளிப்பதால் இவற்றால் கவரப்பட்டு அருகில் வரும் சிறு உயிர்களைக் கடற் சாமந்தி உணவாக்கிக்கொள்கிறது. நஞ்சுடைய கடற் சாமந்தியில் வசிப்பதால் இந்தக் கோமாளி மீன்களை எதிரிகள் நெருங்குவதில்லை.  
கோமாளி மீன்கள் சளி போன்ற திரவத்தை உற்பத்தி செய்து, தங்களைச் சுற்றி ஒரு கவசம்போல உருவாக்கிக்கொள்கின்றன. இந்தத் திரவத்தைக் கொண்டிருப்பதால் உள்ளே இருக்கும் கோமாளி மீன்களைத் தங்களுடைய உணர்திறனால் கண்டுபிடிக்க முடியாமல் கடற் சாமந்திகள் ஏமாந்து போய்விடுகின்றன.
# கரிசல் மண்

**கரிசல் மண்** (*black soil*) என்பது ஒரு வகை மண். இது பெரும்பாலும் தண்ணீரை உறிஞ்சும் தன்மை கொண்டது. இம்மண்ணில் பருத்தி, கரும்பு, வாழை, உளுந்து போன்ற பயிர்கள் வளரும். தமிழ்நாட்டில் சேலம், கோவை மாவட்டங்களிலும் பெரும்பாலான தென் மாவட்டங்களிலும் இவ்வகை மண் உள்ளது. இலங்கையில் முருங்கன், மாத்தறை, அம்பேவில போன்ற உலர்வலயப் பகுதிகளில் காணப்படுகின்றது.
# ஈசான சிவபட்டர் (கதைமாந்தர்)

**ஈசான சிவபட்டர்** கல்கி எழுதிய பொன்னியின் செல்வன் புதினத்தில் வருகின்ற திருமலையப்பனின் ஒன்றுவிட்ட சகோதரன் ஆவார்.
# ஈசான சிவபட்டர் (கதைமாந்தர்)

## கதைப்பாத்திரத்தின் இயல்பு

ஈசான சிவபட்டர் பழையாறை வடமேற்றளி சிவன் கோவிலில் பூஜை கைங்கரியம் செய்பவர். திருமலையப்பன் வீர வைஷ்ணவனாக இருந்தபோதிலும் அவனிடம் பேரன்பு கொண்டவர்.
# ஈசான சிவபட்டர் (கதைமாந்தர்)

## பொன்னியின் செல்வனில்

பழையாறையில் செம்பியன் மாதேவி சிவன் கோவில்களுக்கு கருங்கற்றளி அமைப்பதற்காக ஆலோசனை நடத்துகிறார். அதில் ஈசான சிவபட்டரும், திருமலையும் கலந்துகொள்கிறார்கள். சிவபட்டர் தேவாரப் பதிகப் பாடல் பெற்ற சிவ தலங்கள் அனைத்திற்கும் கருங்கற்றளி செய்ய வேண்டும் என்கிறார். செம்பியன் மாதேவி அதற்கு ஆதித்த கரிகாலன் போன்றோர் வருத்தம் கொள்வதாக தெரிவிக்கின்றார். அதற்குள் திருமலையப்பன் திருமால் கோவில்களுக்கும் கருங்கற்றளி அமைக்கவேண்டும் என்கிறார். தீவிர சைவரான ஈசான சிவபட்டரும், வீர வைஷ்ணவரான திருமலையப்பனும் விவாதம் செய்து கொள்கிறார்கள். திருமலையப்பனின் இந்த செயலுக்காக ஈசான சிவபட்டர் பெரிய பிராட்டியிடம் மன்னிப்பு கோருகிறார். திருமலையப்பனின் குறிப்புணர்ந்து மற்றவர்களை அனுப்பிவிட்டு, அவருடன் கலந்துடையாடுகிறார் பெரிய பிராட்டி. ஈசான சிவபட்டரை சமாதானம் செய்ய அவருடைய வீட்டிற்கு வருகிறார் திருமலை. எனினும் சிவபட்டர் சிவதுவேசம் செய்துவிட்டதாக திருமலையிடம் கோபம் கொள்கிறார். மறுநாள் சமாதானமாகப் பேசுகிறார்.  
வந்தியத்தேவன் ஆதித்த கரிகாலர் சொல்லி அனுப்பியபடி வடமேற்றளி ஆலயத்துக்குச் சென்று ஈசான பட்டரைச் சந்தித்துப் பேசினான். அவர் அவனைக் கோயிலைச் சுற்றியிருந்த சமணர் முழையில் இருக்கச் செய்து, இளவரசி குந்தவைப் பிராட்டியிடம் முன்னால் தெரிவித்து விட்டு ஓடை வழியாக அழைத்து சென்றார். இளவரசியும் வந்தியத்தேவனும் பேசுகையில் சுணக்கம் ஏற்படுகிற போது, தன்னுடைய இருப்பினைத் தெரிவிக்கும் பொருட்டு கனைத்துக் கொண்டார்.  
பாண்டிய நாட்டிலிருந்து நந்தினி ஈசான சிவபட்டர் வீட்டிற்கு வருகைதரும் போது, செம்பியன் மாதேவியுடன் வந்திருந்த அருள்மொழிவர்மனும், குந்தவையும், ஆதித்த கரிகாலனும் சிறுபிராயத்தில் அவளைப் பார்க்கின்றார்கள் என்றும் பொன்னியின் செல்வனில் குறிப்பிடுகிறார் கல்கி.
# இசுரேலிய சின்னம்

**இசுரேலிய சின்னம்** (எபிரேயம்: סמל מדינת ישראל) மெனோராவினைச் சுற்றி அதன் இருபுறமும் ஒலிவக் கிளையினால் சூழப்பட்டு, அதன் கீழ்புறம் *இசுரேல்* ("ישראל") என எபிரேயத்தில் எழுதப்பட்டு காணப்படுகின்றது. இது பொதுவாக இளம் நீலம் மற்றும் வெள்ளை நிறத்தில் காணப்படும். இசுரேலிய சின்னம் அதன் பாவனைக்கு ஏற்ப வேறுபட்ட நிறங்களிலும் காணப்படும்.
# இசுரேலிய சின்னம்

## வரலாறு

இசுரேலிய அரசு 1948 இல் நடைபெற்ற வடிவமைப்பு போட்டியிலிருந்து இச்சின்னத்தினை உள்வாங்கியது. அப்போட்டியில் கப்ரியல், மக்சிம் சமிர் ஆகியோர் வெற்றிபெற்றிருந்தனர். அவர்களின் வடிவமைப்பை அடிப்படையாகக் கொண்டு, ஏனைய போட்டியாளர்கள் சிலரின் வடிவமைப்பு பகுதிகளைக் கொண்டு இது உருவாக்கப்பட்டது.
# இசுரேலிய சின்னம்

## குறியீடு

இச் சின்னத்திலுள்ள உருவம் டைட்டஸ் வளைவிலுள்ள மெனோராவை அடிப்படையாகக் கொண்டது. மெனோரா புராதன எருசலேம் கோவிலில் பாவிக்கப்பட்டது. முன்பு யூதத்தின் அடையாளமாகக் காணப்பட்ட இது, பிரபஞ்ச ஞானோதயத்தின் அடையாளமாகவும் பார்க்கப்படுகின்றது.  
இச் சின்னம் விவிலிய தீர்க்கதரிசியான சக்கரியாவின் தரிசனத்தின் அடிப்படையில் அமைந்திருக்கலாம். சக்கரியா நூலின் 4ம் அதிகாரத்தில் மெனோரா இரு ஒலிவ மரங்களின் மத்தியில் காணப்படுகின்றது என குறிப்பிடப்பட்டுள்ளது.  
ஒலிவ கிளைகள் சமாதானத்தின் அடையாளமாக கருதப்படுகின்றது.
# வார்ப்புரு:Infobox coat of arms

| data4 = }}
| data5 = }}
| data6 = }}  
| header7 = விவரங்கள்  
| label8 = பயன்படுத்துவோர்
| data8 = }
| label9 = உள்வாங்கப்பட்டது
| data9 = }
| label10 = முடி
| data10 = }
| label11 = Torse
| data11 = }
| label12 = Helm
| data12 = }
| label13 = விருதுமுகம்
| data13 = }
| label14 = ஆதரவு
| data14 = }
| label15 = Compartment
| data15 = }
| label16 = குறிக்கோளுரை
| data16 = }
| label17 = Orders
| data17 = }
| label18 = Other elements
| data18 = }
| label19 = Constituent parts
| data19 = }
| label20 = Earlier versions
| data20 = }
| label21 = Predecessors
| data21 = }
| label22 = Use
| data22 = }  
| below = }  
}}<noinclude></noinclude>
# வார்ப்புரு:Infobox coat of arms/doc

__TOC__
# வார்ப்புரு:Infobox coat of arms/doc

## Blank syntax

Only the ***name*** and ***image*** fields are required, all other fields are optional.
<pre>  
</pre>
# வார்ப்புரு:Infobox coat of arms/doc

## Example 1

<pre>  
</pre>
# வார்ப்புரு:Infobox coat of arms/doc

## Example 2

<pre>  
</pre>  
<includeonly>  
ar:قالب:معلومات شعار الدولة
fa:الگو:جعبه اطلاعات نشان
lv:Veidne:Ģerbonis
ro:Format:Cutie steme
</includeonly>
# யூரியேசு

யூரியேசு]]
**யூரியேசு** *(Urease)* என்பது யூரியாவை நீராற்பகுக்கும் ஒரு நொதி. இது யூரியாவை கரியமில வாயுவாகவும் அம்மோனியாவாகவும் மாற்றுகிறது.  
:(NH<sub>2</sub>)<sub>2</sub>CO + H<sub>2</sub>O → CO<sub>2</sub> + 2NH<sub>3</sub>  
பல நுண்ணுயிர்கள் யூரியேசு நொதியைச் சுரக்க வல்லவை. அவற்றுள் எச். பைலோரி குறிப்பிடத்தக்கது. இது அதிக அளவு யூரியேஸ் நொதியைச் சுரக்கிறது. இதனால் இரைப்பையின் அமிலத்தன்மை போவதுடன் அம்மோனியாவால் புண் உண்டாகிறது.
# திருச்சிராப்பள்ளி பன்னாட்டு வானூர்தி நிலையம்

**திருச்சிராப்பள்ளி பன்னாட்டு வானூர்தி நிலையம்**, இந்தியாவில் உள்ள பழமையான வானூர்தி நிலையங்களில் ஒன்றாகும். திருச்சிராப்பள்ளி வானூர்தி நிலையமானது இந்தியாவில் மிக வேகமாக வளர்ந்து வரும் பன்னாட்டு வானூர்தி நிலையங்களில் முதலிடத்தில் உள்ளது. மேலும் பயணிகள் போக்குவரத்தின் அடிப்படையில் இந்தியாவில் பதினொன்றாம் இடத்தில் உள்ளது. இங்கு முதலில் இந்தியன் ஏர்லைன்ஸ், ஶ்ரீலங்கன் ஏர்லைன்ஸ் போன்ற வானூர்தி நிறுவனங்கள் வானூர்தி சேவையை இயக்கத் தொடங்கின. பின் கிங்பிஷர், பாரமவுண்ட் ஏர்வேஸ், மிகின் லங்கா, ஏர்இந்தியா எக்ஸ்பிரஸ், ஏர் ஏசியா போன்ற வானூர்தி நிறுவனங்கள், வானூர்தி சேவையைத் தொடங்கின. இதில் கிங்பிஷர், பாரமவுண்ட் ஏர்வேஸ் மற்றும் மிகின் லங்கா விமான நிறுவனங்கள் தங்களது சேவையை நிறுத்திக்கொண்டன.  
தமிழகத்தில் சென்னை மற்றும் கோவைக்கு அடுத்து திருச்சி வானூர்தி நிலையம் தான் பன்னாட்டு வானூர்தி போக்குவரத்து கொண்ட விமான நிலையமாக 20 ஆண்டுகளுக்கு மேலாக விளங்கி வருகிறது. திருச்சி வானூர்தி நிலையத்துக்கு வானூர்திப் போக்குவரத்து அமைச்சகத்தால் 4 அக்டோபர் 2010-ல் பன்னாட்டுத் தகுதி வழங்கப்பட்டது.. இந்த வானூர்தி நிலையம் சுங்கத்தீர்வு போன்ற வசதிகள் பெற்றதாக இருப்பதால் வெளிநாட்டுப் போக்குவரத்து வானூர்திகளை இயக்குவது சாத்தியமானதாகவும், வசதியானதாகவும் உள்ளது.
ஐ.எஸ்.ஓ. தரச்சான்று பெற்ற இந்த வானூர்தி நிலையம், நடுக்கிழக்கு நாடுகள், இலங்கை, சிங்கப்பூர் போன்ற நாடுகளுக்குச் செல்ல உதவியாக மிகச் சிறந்த தொண்டாற்றி வருகிறது.
# திருச்சிராப்பள்ளி பன்னாட்டு வானூர்தி நிலையம்

## வரலாறு

இந்த விமான நிலையம் இரண்டாம் உலகப் போரின் போது ஆங்கிலேயர்களால் கட்டப்பட்டது. பிரித்தானிய விமானப்படை உலகப் போரின் போது இந்த விமான நிலையத்தைப் பயன்படுத்தி்யது. போரில் சேதமடைந்த விமானங்கள் இங்கு கொண்டுவரப்பட்டு 2 கி.மீ. தொலைவில் உள்ள பொன்மலை பணிமனையில் பழுது பார்க்கப்பட்டன. உலகப் போருக்குப் பின்னர் பயணிகள் விமான போக்குவரத்துக்கு அனுமதி வழங்கப்பட்டது. பயணிகள் போக்குவரத்து 1980களின் ஆரம்பகாலத்தில் தொடங்கப்பட்டது. இலங்கை ஏர்லைன்ஸ் வாரம்ஒருமுறைகொழும்புக்கு 1981 ம் ஆண்டு விமான சேவையைத் துவக்கியது; பின்னர் படிப்படியாக இப்போது தினசரி இரண்டு சேவைகளை வழங்கி வருகிறது. இந்தியன் ஏர்லைன்ஸ் 80 களில் சென்னைக்கும் மத்திய கிழக்கு நாடுகளுக்கும் தனது செயல்பாடுகளைத் தொடங்கியது.  
பிஆர் பிரவுஸ் (1942 இல் திருச்சிராப்பள்ளி விமான நிலையத்தில் விமானப் போக்குவரத்து கட்டுப்பாட்டாளராகப் பணிபுரிந்தவர்) இன் கூற்றுப்படி 1930 மற்றும் 40 களில் விமான நிலையம் ரேஸ் கோர்ஸாக பயன்படுத்தப்பட்டது. விமான நிலையத்தில் ஒரு கட்டுப்பாட்டு கோபுரமும் 600 மீட்டர் ஓடுபாதையும் தவிர எந்தவொரு கட்டிடமும் இல்லை. மேலும்அவர்கூறுகையில், திருச்சி விமான நிலையம் டாட்டாவின் டகோட்டா ரக விமானங்களைக் கையாண்டுள்ளது. இந்தவிமானம் மும்பையிலிருந்நுபெங்களூருவழியாகத்திருச்சிவந்து எரிபொருள் நிரப்பிய பிறகு பயணிகளை ஏற்றிக்கொண்டு கொழும்புக்குப் சென்றது.. வழக்கமாக 5 முதல் 20 பேர் திருச்சியிலிருந்து இந்த விமானத்தில் பயணம் செய்தனர்.
# திருச்சிராப்பள்ளி பன்னாட்டு வானூர்தி நிலையம்

## முனையங்கள்

திருச்சிராப்பள்ளி விமான நிலையத்தில் இரண்டு அடுத்தடுத்த முனையங்கள் உள்ளன. புதிய ஒருங்கிணைந்த முனையம் சர்வதேச மற்றும் உள்நாட்டு விமான போக்குவரத்துக்குப் பயன்படுத்தப்படுகிறது. பழைய முனையம் சர்வதேச சரக்கு முனையமாக மாற்றப்பட்டு இயங்கிவருகிறது.
# திருச்சிராப்பள்ளி பன்னாட்டு வானூர்தி நிலையம்

## முனையங்கள்

### பயணிகள் முனையம்

80 கோடி செலவில் கட்டப்பட்ட புதிய ஒருங்கிணைந்த பயணிகள் முனையம் 21 பிப்ரவரி 2009 அன்று தொடங்கி ஜூன் 2009 1ல் இருந்து செயல்படத் தொடங்கியது. இரண்டு மாடி முனையத்தில் மொத்த தரைப் பகுதி 11,777 சதுர மீட்டர் உள்ளது. முனையம் கொடுக்கப்பட்ட நேரத்தில் 400 பயணிகளைக் கையாளுவதற்கு வடிவமைக்கப்பட்டிருக்கிறது. புதிய முனையத்தின் சில அம்சங்கள்:
- 12 சோதனை நுழைதாள் கூண்டுகள் (கவுண்டர்கள்)
- 4 சுங்கத்துறை நுழைதாள் கூண்டுகள் (கவுண்டர்கள்) (1 புறப்பாடு + 3 வருகை)
- 16 புலம்பெயர்வு நுழைதாள் கூண்டுகள் (கவுண்டர்கள்) (8 புறப்பாடு + 8 வருகை)
- 1 சுகாதார அலுவலர்
- 3 சாதன வார்கள் (47 மீ ஒவ்வொன்றும்)
- 5 எண்ணிக்கை பொதிகளுக்கான ஊடுகதிர் பரிசோதனை சாதனம்
- 210 மத்திய தொழிற்பாதுகாப்பு படையினர்
- பாதுகாப்பு சோதனை அலகுகள் = 2
- மொத்தம் விமானம் நிற்க இடம் = 7
- 3 குறியீடு டி விமானத்திற்கு
- 4 குறியீடு சி விமானத்திற்கு
# திருச்சிராப்பள்ளி பன்னாட்டு வானூர்தி நிலையம்

## முனையங்கள்

### சரக்கு முனையம்

விமான நிலையத்தில் பழைய முனையம் ஒரு சர்வதேச சரக்கு வளாகமாக மாற்றப்பட்டுள்ளது. 4000 சதுர மீட்டர் சரக்கு வளாகம் 21 நவம்பர் 2011 அன்று செயல்பாட்டிற்கு வந்தது. தமிழ்நாட்டின் மத்திய மற்றும் தெற்குப் பகுதியிலிருந்து வெளிநாட்டு ஏற்றுமதிக்கு சுலபமான வழியாகவும் நுழைவாயிலாகவும் இந்த விமான நிலையம் உள்ளது. அழியக் கூடிய மற்றும் கெடாத பொருட்கள், ஆடைகள், கைத்தறி, கணினி ஹார்டுவேர் உட்பட பல்வேறு வகையான பொருட்கள் இப்பகுதியில் உற்பத்தி செய்யப்படுகின்றன, இதனால் விமான நிலையத்தில் சரக்கு போக்குவரத்துக்கு அதிக தேவை உள்ளது. 6000 முதல் 7000 டன்கள் வரை சரக்குகள் ஏற்றுமதி செய்ய மதிப்பிடப்பட்டுள்ளது. மேலும் இங்கு ஆபத்தான சரக்குகளை கையாள்வதற்கான தனி வளாகமும் அமைந்துள்ளது.
# திருச்சிராப்பள்ளி பன்னாட்டு வானூர்தி நிலையம்

## ஓடுபாதை

திருச்சிராப்பள்ளி விமான நிலையத்தில் முதலில் குறுக்காக சந்திக்கும் இரண்டு ஓடுபாதைகள் இருந்தன. பின்னர் சிறிய ஓடுபாதையான 15/33 மூடப்பட்டு, தரையிறங்கும் விமானங்களை விமான நிறுத்துமிடத்துக்கு கொண்டு செல்லும் பாதையாகப் பயன்படுத்தப்படுகிறது. இப்போது இங்கு பயன்பாட்டில் இருப்பது 2,480 மீட்டர் நீளமுள்ள 09/27 ஓடுபாதை ஆகும். மிகவும் நீளம் குறைவான இந்த ஓடுபாதையில் **ஏர்பஸ் A320**, **321**, **போயிங் 737** மற்றும் **ATR** ரக சிறிய விமானங்கள் மட்டுமே தரையிறங்க முடியும். மேலும் ஓடுபாதையில் தரையிறங்குவதற்கான வழிகாட்டி கருவி, இரவு நேரத்தில் தரையிறங்க ஓடுபாதை விளக்குகள் உட்பட அனைத்து நவீன வசதிகளும் உள்ளன.
**திருச்சிராப்பள்ளி வானூர்தி நிலையத்தில் ஓடுபாதைகள்**  
| 09/27 | 68/F/A/W/T | NIL / CAT I |  |
| --- | --- | --- | --- |
| 15/33 (Closed) | 15/F/B/W/T | NIL / NIL | } |
# திருச்சிராப்பள்ளி பன்னாட்டு வானூர்தி நிலையம்

## விரிவாக்கம்

தொடர்ந்து அதிகரித்து வரும் பயணிகள் போக்குவரத்தினால், திருச்சிராப்பள்ளி விமான நிலையமானது கடந்த 2004ஆம் ஆண்டு முதல் விரிவாக்கம் செய்யப்பட்டு வருகிறது. இதன் மூலம் பழைய ஓடுபாதை 6,000 அடியிலிருந்து (1,829 மீட்டர்) 8,136 அடியாக (2,480 மீட்டர்) நீட்டிக்கப்பட்டது; விமான நிறுத்துமிடங்கள் ஏழாக அதிகரிக்கப்பட்டன; தரையிறங்கிய விமானம் நேராக நிறுத்துமிடத்திற்குச் செல்வதற்கான "டாக்சிவே" பாதை மற்றும் புதிய முனையம் ஒன்றும் கட்டப்பட்டது.  
10 பிப் 2019 அன்று பாரதப் பிரதமர் நரேந்திர மோதி, திருச்சி பன்னாட்டு வானூர்தி நிலைய புதிய முனைய கட்டிடத்திற்கு திருப்பூரிலிருந்து கானொளி காட்சி மூலம் அடிக்கல் நாட்டினார். இந்த புதிய முனைய திட்டம் 18 அக் 2021 அன்று நிறைவடையும் என்று எதிர்பார்க்கப்பட்டது.  
- ஒரு மணி நேரத்திற்கு 12 விமானங்கள் கையாளும் திறன்
- 5 ஏரோபிரிட்ஜ்களுடன் 11 போர்டிங் வாயில்கள்
- பயண நுழைவினை சரிபார்க்கும் 26 உள்நாட்டு மற்றும் 34 சர்வதேச செக்-இன் கவுண்டர்கள்
- 60 உள்நாட்டு குடியேற்ற கவுண்டர்கள் (ஆங்: Immigration counter)
- 44 வெளிநாட்டு குடியேற்ற கவுண்டர்கள் (ஆங்: Emigration counter)
- 5 சாமான்கள் கொணர்விகள் (கேரோசல்கள், ஆங்: carousels)
- 3 விஐபி ஓய்வறைகள்
- 4 உள்நாட்டு மற்றும் 15 சர்வதேச எக்ஸ்-ரே சாமான்கள் ஸ்கேனிங் அமைப்புகள்
- 1000 கார்கள், 250 டாக்சிகள் மற்றும் மின்சார சார்ஜிங் பேக்களுடன் 10 பேருந்துகளுக்கான பார்க்கிங் வசதி  
02 ஜன 2024 அன்று பாரதப் பிரதமர் நரேந்திர மோதி, திருச்சி பன்னாட்டு வானூர்தி நிலைய புதிய முனைய கட்டிடத்தினை நாட்டிற்கு அர்பணித்தார்.  
விரிவாக்கத்தின் இரண்டாம் கட்டமாக, தற்போதுள்ள சிறிய ஓடுபாதையை 12,500 அடியாக (3,810 மீட்டர்) உயர்த்தவும், அதி நவீன விமான போக்குவரத்து கட்டுப்பாட்டு கோபுரம் அமைக்கவும், தற்போதுள்ள பயணிகள் முனையத்தை 17,920 சதுர மீட்டராக (192,900 சதுர அடி) விரிவுபடுத்தி, ஒரே நேரத்தில் 1,075 பயணிகளைக் கையாளவும், வேறு சில கட்டடங்கள் கட்டவும் இந்திய விமான நிலைய ஆணையம் முடிவெடுத்துள்ளது. இதற்காக விமான நிலையத்தின் அருகேயுள்ள விவசாய நிலங்கள் மற்றும் இந்திய ராணுவத்துக்கும் சொந்தமான நிலங்கள் ஆகியனவற்றை கையகப்படுத்தும் பணியை மாவட்ட நிர்வாகம் தொடங்கியுள்ளது.
# திருச்சிராப்பள்ளி பன்னாட்டு வானூர்தி நிலையம்

## தர உயர்வு

திருச்சி விமான நிலையம் மூன்றாம் தர நிலையில் இரண்டாம் தர நிலைக்கு தரம் உயர்த்தப்பட்டுள்ளது. 2019-20 ஆண்டில் திருச்சி விமான நிலையத்தின் மூலம் 8,895 சர்வதேச விமான சேவைகளும், 5,519 உள்நாட்டு விமான சேவைகளும், 69 பிற காரணங்களுக்கான விமான சேவைகளும் என மொத்தம் 14,483 விமான சேவைகள் இயக்கப்பட்டுள்ளன. இவ்விமான சேவைகளின் வழியாக 13 லட்சத்து 14 ஆயிரத்து 839 சர்வதேச பயணிகளும், 2 லட்சத்து 97 ஆயிரத்து 020 உள்நாட்டு பயணிகள் என 16 லட்சத்து 11 ஆயிரத்து 859 பேர் பயணம் மேற்கொண்டுள்ளனர்.  
2019-20 ஆண்டில் இங்கு வந்து சென்ற பயணிகளின் எண்ணிக்கை 15 லட்சத்தைத் தாண்டியதைத் தொடர்ந்து திருச்சி விமான நிலையத்தை மூன்றாம் நிலையிலிருந்து, இரண்டாம் நிலைக்கு தரம் உயர்த்தி இந்திய விமான நிலைய ஆணையக்குழுமம் உத்தரவிட்டுள்ளது.
# திருச்சிராப்பள்ளி பன்னாட்டு வானூர்தி நிலையம்

## வானூர்திச் சேவைகள் மற்றும் சேருமிடங்கள்

| வானூர்திச் சேவைகள் | சேருமிடங்கள் |  |
| --- | --- | --- |
| இன்டிகோ | ஐதராபாத்து, மும்பை, சிங்கப்பூர், சென்னை, பெங்களூர் |  |
| ஏர் இந்தியா எக்ஸ்பிரஸ் | அபு தாபி, மஸ்கட், சார்ஜா, துபாய், சிங்கப்பூர், பெங்களூர், குவைத், தோகா, மங்களூரு |  |
| ஏர்ஏசியா | கோலாலம்பூர் |  |
| மலின்டோ ஏர் | கோலாலம்பூர் |  |
| சிறீலங்கன் விமானச் சேவை | கொழும்பு |  |
| ஸ்கூட் ஏர் | சிங்கப்பூர் |  |
| வியட்ஜெட் ஏர் | ஹோ சி மின் | } |
# திருச்சிராப்பள்ளி பன்னாட்டு வானூர்தி நிலையம்

## பராமரிப்பு வசதிகள்

வானுர்தி பராமரிப்பு வசதியான ஏர்பஸ் ஏ320 வகை விமானங்களில் போக்குவரத்து சோதனைகளை மேற்கொள்ள தேவையான பராமரிப்பு வசதிகளை இந்த நிலையம் கொண்டுள்ளது. சிங்கப்பூரை தளமாகக் கொண்ட ஸ்கூட்டின் சார்பில் விமானப் பராமரிப்பு மேற்கொள்ளப்படுகிறது.  
குறைந்த கட்டண விமான சேவை நிறுவனமான ஏர் இந்தியா எக்ஸ்பிரஸ் இதன் விமானங்களைச் சேவை செய்வதற்கும் பழுதுபார்ப்பதற்கும் ஒரு பொறியியல் வளாகத்தைக் கொண்டுள்ளது. இது விரைவாக திரும்ப உதவும். இங்கு மராமத்து பணிகள் மேற்கொள்ளலாம். தொடக்கத்தில் நான்கு உரிமம் பெற்ற பொறியாளர்கள் மற்றும் எட்டு தொழில்நுட்ப வல்லுநர்கள் விமானத்தின் சேவை மற்றும் பழுதுபார்க்கும் தேவைகளைப் பூர்த்தி செய்ய நியமிக்கப்பட்டனர். இங்கு போதுமான உதிரிபாகங்கள் மற்றும் உபகரணங்களும் உள்ளன.
# திருச்சிராப்பள்ளி பன்னாட்டு வானூர்தி நிலையம்

## விமான நிலையத்திற்கு பெயரிடுதல்

2012ஆம் ஆண்டில், நகரத்தைச் சேர்ந்த நோபல் பரிசு பெற்ற சர் ச. வெ. இராமனின் பெயரை விமான நிலையத்திற்கு சூட்டுமாறு கோரிக்கை விடுக்கப்பட்டது. இந்தியாவின் முன்னாள் குடியரசுத் தலைவர் ஆ. ப. ஜெ. அப்துல் கலாம் மறைவுக்குப் பிறகு, இந்த விமான நிலையத்திற்கு "முனைவர் ஆ. ப. ஜெ. அப்துல் கலாம் பன்னாட்டு விமான நிலையம்" என்று பெயர் மாற்றம் செய்ய கோரிக்கைகள் எழுந்துள்ளன.  
2019 ஆம் ஆண்டு டாக்டர் ராமதாஸ் மற்றும் சசிகலா புஷ்பா பேரரசர் பெரும்பிடுகு முத்தரையர் பன்னாட்டு விமான நிலையம் என பெயர் சூட்ட வேண்டும் என கோரிக்கை விடுத்துள்ளார்கள்.
# திருச்சிராப்பள்ளி பன்னாட்டு வானூர்தி நிலையம்

## விபத்துகள்

- திசம்பர் 21, 1949 அன்று கொழும்பு ரத்தன்மாலாவிலிருந்து யாழ்ப்பாணம் காங்கேசன்துறை வழியாக திருச்சிராப்பள்ளிக்கு ஏர் சிலோன் வானூர்தி "சுனேத்ரா தேவி" என்ற டக்ளஸ் DC-3 டகோட்டா விமானத்தால் இயக்கப்பட்டு VP-CAT ஆக பதிவுசெய்யப்பட்ட வானூர்தி திருச்சிராப்பள்ளி வானூர்தி நிலையத்தில் தரையிறங்கும் போது விபத்திற்கு உள்ளாகியது. இயந்திரக் கோளாறு காரணமாக இந்த விபத்தி ஏற்பட்டுள்ளது. இதனை, யாழ்ப்பாணத்திலிருந்து புறப்பட்ட பின்னரே விமானி கவனித்துள்ளார். இந்த விபத்தில் உயிரிழப்புகள் எதுவும் இல்லை. ஆனால் 21 பயணிகளில் ஒருவரும் மூன்று பணியாளர்களும் காயம் அடைந்தனர். விமானம் பழுது பார்க்க முடியாத அளவுக்கு சேதமடைந்தது.
- திசம்பர் 25, 1965 அன்று, VT-DUC ஆக பதிவுசெய்யப்பட்ட திட்டமிடப்படாத டக்ளஸ் DC-3 விமானம் விமானியின் தவறு காரணமாக விமான நிலையத்தில் தரையிறங்கும் போது விபத்துக்குள்ளானது. விமானம் கணிசமான சேதம் அடைந்ததுடன் ஒரு பயணி மற்றும் இரண்டு பணியாளர்கள் காயமடைந்தனர்.
- மே 29, 1980 அன்று, இந்தியன் ஏர்லைன்ஸ் விமானம் IC529, VT-EGD என பதிவுசெய்யப்பட்ட போயிங் 737-200 விமானம், 122 பயணிகள் மற்றும் 6 பணியாளர்களுடன் சென்னை-திருச்சிராப்பள்ளி பாதையில் இயக்கப்பட்டது. விமானம் தரையிறங்கும் போது விமானியால் விமானத்தை சரியாக சீரகா இயக்க முடியவில்லை. எனவே வட்டமடித்து சென்னை திரும்பியது. இச்செயலின் போது விமானம் ஓடுபாதையுடன் உரசியது. சென்னை திரும்பிய விமானம், பத்திரமாக தரையிறக்கப்பட்டது. விமானத்தில் கணிசமான சேதம் ஏற்பட்டது.
- இதன் பின்னர், 11 அக்டோபர் 2018 அன்று, VT-AYD ஆகப் பதிவுசெய்யப்பட்ட போயிங் 737-800 ஆல் துபாய்க்கு இயக்கப்படும் ஏர் இந்தியா எக்ஸ்பிரஸ் விமானம் IX611, 1:18 AM மணிக்கு புறப்படும்போது வானூர்தி நிலை சுற்றுச்சுவர் மற்றும் உணர்கொம்பில் மோதியதால் பாதிக்கப்பட்டது. வானூர்தியின் வால் பகுதியின் சேதத்தினை அவதானித்த அதிகாரிகள், வானூர்தி மத்திய கிழக்கு நாடுகளை நெருங்கியபோது, விமாத்தினை மும்பைக்கு பறக்க உத்தரவிட்டனர். விமானம் மும்பையில் பத்திரமாக தரையிறங்கியது. யாருக்கும் எந்த காயமும் ஏற்படவில்லை. தரையிறங்கும் பற்சக்கரமத்தில் தேங்கியிருந்த குப்பைகளால் சிறிய சேதங்கள் ஏற்பட்டது.
- அக்டோபர் 22, 2022 அதிகாலையில் திருச்சிராப்பள்ளி புதுக்கோட்டை சாலையில் சென்றுகொண்டிருந்த சுமையுந்து வானூர்தி நிலைய எல்லைச் சுவரில் மோதி சேதத்தினை ஏற்படுத்தியது. இச்சேதம் உடனடியாக சரிசெய்யப்பட்டது.